राज्य सरकार ने अगले महीने इस बारे में एक टीम पंजाब के लुधियाना भेजने का फैसला लिया है। इस टीम का नेतृत्व उद्योग विभाग के प्रधान सचिव एस सिद्धार्थ करेंगे, जिसमें उद्योग विभाग के वरिष्ठ अधिकारी शामिल होंगे। टीम वहां इस उद्योग से जुड़े उद्योगपतियों के साथ मिलेंगे। उन्हें बिहार में निवेश को आमंत्रित किया जाएगा। राज्य सरकार उनसे उनकी जरूरतें पूछेगी और बिहार की खूबियों के बारे में भी बताएगी। उन्हें बिहार की नई औद्योगिक नीति के बारे में बताया जाएगा। पंजाब से वापसी के बाद अधिकारी राज्य में इस उद्योग के बुनियादी ढांचा बनाने पर काम शुरू करेेंगे। इसके तहत नीतिगत मुद्दों के साथ-साथ वित्तीय मामलों पर भी जोर दिया जाएगा। बीते दिनों राज्य सरकार ने जालंधर के कपड़ा निवेशकों को भी बिहार में निवेश का न्योता दिया था। इसके बाद पंजाब के कई उद्यमियों ने पटना के पास डेहरी ऑन सोन में उद्योग लगाने में भी रुचि दिखाई है।